cyanic-selkie/wikianc huggingface dataset:
Άγγελος Χαραβιτσίδης
Μετέπειτα πορεία
Στην διάρκεια της πορείας του με τους The Skelters έχει κάνει αμέτρητες συναυλίες σε όλο τον Ελλαδικό χώρο, έχει εμφανισθεί με ονόματα όπως οι ΖΖ Top, Nazareth , Iron Butterfly, Pavlov’s Dog, Steve Harley and Cockney Rebel , Louisiana Red, Puressence, Don Dokken, Paul Di'Anno και έχει κάνει αφιερώματα στους Beatles , John Lennon , U2, Queen και Elvis Presley. Έχει συνθέσει εξολοκλήρου τα τραγούδια των The Skelters “Explain To Me”, “See How Much I Love You”, “What I’m Gonna Do” και “You Showed Me”. Από το 2019 συμμετέχει ως τραγουδιστής στην μπάντα The Beatles Live Tribute Band από την Αθήνα. Στις 23 Ιουλίου 2020 εμφανίζεται στο Μέγαρο Μουσικής Θεσσαλονίκης σε αφιέρωμα στους Beatles. Στις 31 Αυγούστου 2022 εμφανίζεται με τους The Skelters στο Παραθίναλος Φεστιβάλ στην Καλαμαριά, πραγματοποιώντας ένα αφιέρωμα στον Elvis Presley και στους Βeatles.
Επιρροές
Η κύρια και βασική επιρροή του Άγγελου είναι ο John Lennon και οι Beatles καθώς και ο Paul McCartney και ο George Harrison. Aλλες επιρροές του είναι οι U2, Freddie Mercury, Queen, Bee Gees, Rolling Stones, Oasis, Elvis Presley, Aerosmith, Bon Jovi, Bruce Springsteen, Little Richard, Everly Brothers, Tom Petty και είδη μουσικής όπως το Rock ‘n Roll, Rock, Disco.
Παραπομπές
Κατηγορία:Έλληνες άνδρες τραγουδιστές
Τατσκέντ
Πηγές
Κατηγορία:Οικισμοί στην Επαρχία Γκίρνε
Χριστιανός Αλβέρτος του Χοενλόε-Λάνγκενμπουργκ
Ο Χριστιανός Αλβέρτος, γερμ. Christian Albrecht (27 Μαρτίου 1726 - 4 Ιουλίου 1789) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ (1765-1789).
Βιογραφία
Ήταν ο πρωτότοκος γιος του Λουδοβίκου, κόμη και μετέπειτα πρίγκιπα του Χοενλόε-Λάνγκενμπουργκ και της Ελεονώρας, κόρης του Λουδοβίκου Κράτο, κόμη του Νάσσαου-Σααρμπρύκεν.
Υπηρέτησε ως αντιστράτηγος στον στρατό της Ολλανδίας. Το 1764 ο πατέρας του από κόμης αναβαθμίστηκε σε πρίγκιπα από τον Φραγκίσκο Α΄ της Αγίας Ρωμαϊκής Αυτοκρατορίας.
Οικογένεια
Νυμφεύτηκε το 1762 την Καρολίνα, κόρη του Φρειδερίκου Καρόλου, πρίγκιπα του Στόλμπεργκ-Γκέντερν και είχε τέκνα:
Παραπομπές
Κατηγορία:Οίκος του Χοενλόε
Πανελλήνιο Πρωτάθλημα Ενόργανης Γυμναστικής 1993
Το Πανελλήνιο Πρωτάθλημα Ενόργανης Γυμναστικής 1993 ήταν η 23η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στην Αθήνα.
Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες και στις γυναίκες αναδείχθηκε ο Α.Γ.Ε.Μ.Σ. Σπάρτακος.
Κάτοχοι μεταλλίων
1991 | 1992 | 1993 | 1994 | 1995
Εξωτερικοί σύνδεσμοι
Κατηγορία:Πανελλήνιο Πρωτάθλημα Ενόργανης Γυμναστικής Κατηγορία:Γυμναστική το 1993 Κατηγορία:Διοργανώσεις ενόργανης γυμναστικής στην Αθήνα
Τσέις Φίλερ
Ο Τσέις Φίλερ (Chase Fieler, γενν. 10 Ιουνίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για τον Προμηθέα Πατρών.
Επαγγελματική σταδιοδρομία
Τη σεζόν 2014-15, αφού δεν επιλέχθηκε από κάποια ομάδα στο ΝΒΑ Ντραφτ, ο Φίλερ ξεκίνησε τη σταδιοδρομία του με την ισπανική Οουρένσε Μπαλονθέστο στη 2η κατηγορία Ισπανίας. Κέρδισε τα πλει οφ ανόδου με την Οουρένσε, όπου έδωσε το δικαίωμα στο σύλλογο να προβιβαστεί στην 1η κατηγορία.
Για τη σεζόν 2015-16, υπέγραψε με την ολλανδική Ντόναρ Χρόνινγκεν. Μετά την κατάκτηση του πρωταθλήματος το 2016, ο Φίλερ ανανέωσε το συμβόλαιο του με τη Ντόναρ για άλλη μια σεζόν. Στις 15 Νοεμβρίου 2016, ο Φίλερ έθεσε ένα νέο ρεκόρ στο Europe Cup με αποδοτικότητα 46, σε μία νίκη με 98-70 εναντίον της Λίμπουργκ Γιουνάιτεντ. Τη σεζόν 2016-17, ο Φίλερ ονομάστηκε στην ομάδα All-DBL και του απονεμήθηκε το Βραβείο του Καλύτερου Παίκτη Στατιστικής της Χρονιάς. Ο Φίλερ κέρδισε το δεύτερο πρωτάθλημα Ολλανδίας με τη Ντόναρ εκείνη τη σεζόν και ονομάστηκε ο Πολυτιμότερος Παίκτης των πλέι οφ, αφού είχε μέσο όρο 13,7 πόντους ανά αγώνα πλέι οφ.
Στις 21 Ιουνίου 2017, ο Φίλερ υπέγραψε διετές συμβόλαιο με τη βελγική Οστέντε.
Στις 24 Ιουνίου 2019, υπέγραψε συμβόλαιο με τον Προμηθέα Πατρών.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Κλουμπ Οουρένσε Μπαλονθέστο Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Ντόναρ Χρόνινγκεν Κατηγορία:Καλαθοσφαιριστές ολλανδικών συλλόγων Κατηγορία:Καλαθοσφαιριστές Οστάνδης Κατηγορία:Καλαθοσφαιριστές βελγικών συλλόγων Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα
Μπαμπ Ελ Τζαζίρα
Αναφερόμενη για πρώτη φορά από τον Αλ-Μπακρί κατά την διάρκεια του 11ου αιώνα, είχε κατεύθυνση προς το Ακρωτήριο Μπον, ενώ όφειλε την ονομασία της στον αραβικό όρο Jazira, ο οποίος όριζε την χερσόνησό της.
Κατεδαφίστηκε στα μέσα του 18ου αιώνα, προκειμένου να αντικατασταθεί από την Μπαμπ Αλιουά.
Η πύλη, η οποία ευρισκόταν στο ύψος της σημερινής Οδού των Βαφέων, επέτρεπε την διάβαση των ταξιδιωτών οι οποίοι κινούνταν μεταξύ της μεντίνα και του νότιου τμήματος της χώρας.
Παραπομπές
Τζαζιρα
Βουγλωσσοειδές το αρουραίο
Βουγλωσσοειδές το αρουραίο (επιστ. ονομ. Buglossoides arvensis) ή Λιθόσπερμο των αγρών (Lithospermum arvense) ή ανήκει στην οικογένεια των Boraginaceae (Βοραγινίδες) και κατανέμεται σ’ όλη την Ευρώπη, βορειοδυτική Αφρική και Δυτική Ασία. Απαντά σ’ όλη την Ελλάδα και συναντάται σε χέρσους αγρούς, στις άκρες των δρόμων, μεταξύ 0-1800μ. Οι λοβοί του κάλυκα γραμμικώς λογχοειδείς περίπου 4 χιλιοστομέτρων, ενώ η στεφάνη περίπου 5-9 χιλιοστομέτρων, λευκή. Ανθίζει από τον Απρίλιο μέχρι τον Ιούνιο.
Αρτέμ Πούστοβι
Ο Αρτέμ Πούστοβι (Артем Пустовий) (γενν. 25 Ιουνίου 1992) είναι Ουκρανός επαγγελματίας καλαθοσφαιριστής, ο οποίος αγωνίζεται ως σέντερ για την ΚΜ Μούρθια.
Εκπροσωπεί την Εθνική Ουκρανίας.
Σταδιοδρομία σε συλλόγους
Ο Πούστοβι ξεκίνησε την επαγγελματική σταδιοδρομία του στην ΜΚ Χίμικ το 2009.
Τη σεζόν 2014-15 του Πρωταθλήματος Ουκρανίας είχε μέσο όρο 10,5 πόντους και 4,8 ριμπάουντ ανά αγώνα, με την ΜΚ Χίμικ να κερδίζει το πρωτάθλημα. Παρά την επιτυχία αυτή, ο Πούστοβι αποφάσισε να αποχωρήσει από την ομάδα και να συνεχίσει την καριέρα του στο εξωτερικό.
Σε 28 παιχνίδια πρωταθλήματος τη σεζόν 2015-16, ο Ουκρανός σέντερ είχε μέσο όρο 3,9 πόντους και 2,6 ριμπάουντ ανά παιχνίδι.
Την επόμενη σεζόν 2016-17, ο Πούστοβι βελτίωσε σημαντικά τις ικανότητές του. Σε 31 αγώνες για την Ομπραδόιρο είχε μέσο όρο 9,5 πόντους και 3,4 ριμπάουντ ανά αγώνα.
Μετά από εκείνη τη σεζόν πήρε την απόφαση να επεκτείνει το συμβόλαιο με τον ισπανικό σύλλογο.
Το καλοκαίρι του 2018, υπέγραψε με την Μπαρτσελόνα.
Στις 2 Ιουλίου 2021, υπέγραψε με την ΚΜ Γκραν Κανάρια.
Στις 8 Ιουλίου 2022, η Γκραν Κανάρια αποδέσμευσε τον Πούστοβι.
Στις 17 Ιουλίου 2022, υπέγραψε με την ΚΜ Μούρθια.
Εθνική ομάδα
Ο Πούστοβι έπαιξε για την Εθνική Ουκρανίας Κ20 στο Ευρωπαϊκό Πρωτάθλημα Κ20 του 2011 και του 2012.
Το 2011 είχε μέσο όρο 9,4 πόντους και 2,8 ριμπάουντ ανά αγώνα και το 2012 είχε 14,9 πόντους και 6 ριμπάουντ ανά αγώνα.
Το ντεμπούτο του για την Εθνική Ουκρανίας ανδρών πραγματοποιήθηκε το 2013 στο Ευρωμπάσκετ 2013 στη Σλοβενία. Έπαιξε επίσης στο Ευρωμπάσκετ 2015, στο Παγκόσμιο Κύπελλο του 2014, στο Ευρωμπάσκετ 2017 και στο Ευρωμπάσκετ 2022.
Η πιο επιτυχημένη επίδοση του για την Εθνική Ουκρανίας αυτή τη στιγμή θεωρείται η συμμετοχή του στο Ευρωμπάσκετ 2017. Ο Πούστοβι είχε μέσο όρο 22,5 λεπτά στο γήπεδο με 15,3 πόντους και 6,5 ριμπάουντ ανά παιχνίδι. Κατατάσσεται στην 9η θέση στη βαθμολογία δείκτη αξιολόγησης (efficiency) μεταξύ όλων των παικτών του Ευρωμπάσκετ 2017 και στην 5η θέση μεταξύ των σέντερ.
Εξωτερικοί σύνδεσμοι
Κατηγορία:Ουκρανοί καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Ουκρανίας Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές ΜΚ Χίμικ Κατηγορία:Καλαθοσφαιριστές Ομπραδόιρο Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Γκραν Κανάρια Κατηγορία:Καλαθοσφαιριστές Μούρθια
Λουίζα της Σουηδίας
Η Λουίζα της Σουηδίας (Lovisa av Sverige, 31 Οκτωβρίου 1851 - 20 Μαρτίου 1926) ήταν το μοναδικό παιδί του Καρόλου ΙΕ΄ της Σουηδίας, σύζυγος του Φρειδερίκου Η΄ της Δανίας και μητέρα του Χριστιανού Ι΄ της Δανίας.
Η Γη Βασίλισσας Λουίζας στη Βορειοανατολική Γροιλανδία ονομάστηκε προς τιμήν της.
Βιογραφία
Η Λουίζα Ιωσηφίνα Ευγενία γεννήθηκε στις 31 Οκτωβρίου 1851 στο Παλάτι της Στοκχόλμης και ήταν το μοναδικό παιδί του Καρόλου ΙΕ΄ της Σουηδίας και της Λουίζας της Οράγγης-Νάσσαου μετά το θάνατο του αδελφού της Όσκαρ το 1854.
Η Λουίζα έγινε θέμα πολλών εικασιών σχετικά με το γάμο της. Ο πιο δημοφιλής υποψήφιος σύζυγος ήταν ο Φρειδερίκος, Διάδοχος της Δανίας. Η Λουίζα γνώρισε τον μέλλοντα σύζυγο της Φρειδερίκο το 1862. Στις 14 Απριλίου 1868, διοργανώθηκε συνάντηση μεταξύ της Λουίζας και του Φρειδερίκου στην Έπαυλη Μπέκασκογκ στη Σκάνια. Ο αρραβώνας ανακοινώθηκε επισήμως την επόμενη μέρα στις 15 Απριλίου 1868.
Κατά τη διάρκεια του αρραβώνα της το χειμώνα του 1868 - 1869, η Λουίζα διδάχτηκε τη δανική γλώσσα, τη λογοτεχνία, τον πολιτισμό και την ιστορία. Ο γάμος έγινε στις 28 Ιουλίου 1869 στη Στοκχόλμη.
Η Λουίζα έγινε βασίλισσα της Δανίας το 1906. Ως βασίλισσα, είναι γνωστή κυρίως για τα πολλά φιλανθρωπικά έργα της, ένα ενδιαφέρον που μοιράστηκε με τη σύζυγό της. Δεν ενδιαφερόταν για τα τελετουργικά καθήκοντα και τις δημόσιες εκδηλώσεις και ζούσε μια διακριτική ζωή αφιερωμένη στα παιδιά της και στα ενδιαφέροντά της για τέχνη, λογοτεχνία και φιλανθρωπία.
Το 1912 η Λουίζα έμεινε χήρα. Ήταν η τελευταία χήρα ενός Δανού μονάρχη που χρησιμοποίησε τον τίτλο της Χήρας Βασίλισσας. Από το 1915 έως το 1917 έχτισε το Κάστρο Έγκελουντ όπου έζησε για το υπόλοιπο της ζωής της.
Πέθανε στο Παλάτι Αμάλιενμποργκ στις 20 Μαρτίου 1926 σε ηλικία 74 ετών. Θάφτηκε δίπλα στον σύζυγό της στον Καθεδρικό Ναό του Ρόσκιλε.
Εξωτερικοί σύνδεσμοι
Κατηγορία:Οίκος των Μπερναντότ Κατηγορία:Οίκος του Γκλύξμπουργκ Κατηγορία:Βασίλισσες της Δανίας Κατηγορία:Βασιλομήτωρ Κατηγορία:Διάδοχοι της Δανίας Κατηγορία:Πριγκίπισσες της Δανίας Κατηγορία:Σουηδέζες πριγκίπισσες Κατηγορία:Πριγκίπισσες της Νορβηγίας
UTC+07:30
Η UTC+07:30 είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά +07:30.
Ιστορία
Η UTC+07:30 χρησιμοποιήθηκε ως θερινή ώρα, καθώς και ως χειμερινή ώρα αργότερα στην Ηπειρωτική Μαλαισία και τη Σιγκαπούρη. Μεταξύ του 1941 και του 1942 πριν την Ιαπωνική κατοχή, καθώς και από το 1945 έως το 1970 μετά την κατοχή, η UTC+07:30 ως τη θερινή ώρα. Αργότερα, το 1970, η Σιγκαπούρη αποφάσισε να χρησιμοποιήσει την UTC+07:30 ως Χειμερινή Ώρα της Σιγκαπούρης.
Η κυβέρνηση της Μαλαισίας ανακοίνωσε τον Δεκέμβριο του 1981 ότι θα άλλαζε την ώρα της Ηπειρωτικής Μαλαισίας κατά 30 λεπτά, μεταβαίνοντας στη ζώνη ώρας UTC+08:00, από την 1η Ιανουαρίου 1982 προκειμένου να αποκτήσει κοινή ώρα με την Ανατολική Μαλαισία. Λαμβάνοντας υπόψη τις στενές σχέσεις της Σιγκαπούρης με τη Μαλαισία και επίσης για να αποφευχθεί η σύγχυση για τους ταξιδιώτες και τους επιχειρηματίες, η κυβέρνηση της Σιγκαπούρης πήρε μια πολύ γρήγορη απόφαση να ακολουθήσει το παράδειγμά της.
Παραπομπές
Κατηγορία:Μετατοπίσεις UTC
Κουαρτέτο Αμαντέους
Ιστορικό
Λόγω της εβραϊκής καταγωγής τους, οι βιολονίστες Μπρέινιν (12 Μαρτίου 1923 - 10 Απριλίου 2005), Νίσελ (3 Ιανουαρίου 1922 - 21 Μαΐου 2008) και Σίντλοφ (9 Ιουλίου 1922 - 16 Αυγούστου 1987) (αργότερα βιολιστής) εκδιώχθηκαν από τη Βιέννη μετά την προσάρτηση της Αυστρίας, από τον Χίτλερ, το 1938. Οι Μπρέινιν και Σίντλοφ συναντήθηκαν σε ένα βρετανικό στρατόπεδο, στο Prees Heath, προτού μεταφερθούν στη Νήσο Μαν. Πολλοί Εβραίοι πρόσφυγες είχαν την ατυχία να εγκλειστούν από τους Βρετανούς ως «αλλοδαποί εχθροί» (enemy aliens) κατά την αναζήτηση καταφυγίου στο Ηνωμένο Βασίλειο. Ο Μπρέινιν απελευθερώθηκε μετά από μερικούς μήνες, αλλά ο Σίντλοφ παρέμεινε στο στρατόπεδο, όπου συναντήθηκε με τον Νίσελ. Τέλος, αφέθησαν ελεύθεροι και αυτοί, οπότε και οι τρεις τους, άρχισαν να παρακολουθούν μαθήματα βιολιού με τον διάσημο καθηγητή Μ. Ρόσταλ (Max Rostal), ο οποίος τούς δίδαξε δωρεάν. Μάλιστα, τούς σύστησε τον Μάρτιν Λόβετ (γενν. 3 Φεβρουαρίου 1927) και, το 1947, συμπήχθηκε το «Κουαρτέτο Μπρέινιν» που, έναν χρόνο αργότερα, μετονομάστηκε σε «Κουαρτέτο Αμαντέους».
Δραστηριότητα και ρεπερτόριο
Εκτός από εμφανίσεις, το σύνολο έχει κάνει πολλές -πάνω από 200- ηχογραφήσεις, μεταξύ των οποίων όλα τα κουαρτέτα εγχόρδων του Μπετόβεν, του Μπραμς και του Μότσαρτ. Επίσης, έχει συμπράξει σε συναυλίες και ηχογραφήσεις κουιντέτων εγχόρδων διαφόρων συνθετών (λ.χ. Μότσαρτ, Σούμπερτ, Μπραμς, Μπρούκνερ, κ.α.) και σεξτέτων εγχόρδων (Μπραμς), με συνήθεις προσκεκλημένους τον Σ. Αρόνοβιτς ( Cecil Aronowitz) ως δεύτερη βιόλα και τον Ο. Πλίδ (William Pleeth) ως δεύτερο βιολοντσέλο.
Λίλα Χατζηορίδου
Η Λίλα Χατζηορίδου, γεννημένη το 1966, είναι πρώην διεθνής πρωταθλήτρια της καλαθοσφαίρισης, από τις καλύτερες ελληνίδες καλαθοσφαιρίστριες της εποχής της μαζί με την Άννυ Κωνσταντινίδου. Αγωνιζόταν στην θέση της γκάρντ.
Είναι παντρεμένη με τον επίσης καλαθοσφαιριστή Ντίνο Καλαμπάκο και κόρη τους είναι η διεθνής καλαθοσφαιρίστρια Ασπασία Καλαμπάκου.
Ξεκίνησε από τον Ζωγράφο και το 1983 πήγε στον Παναθηναϊκό, μαζί του αγωνίστηκε σε 6 διοργανώσεις του Ευρωπαϊκού κυπέλλου Λιλιάνα Ρονκέτι, επίσης ήταν μόνιμα η πρώτη του σκόρερ. Στην Α΄εθνική κατηγορία ήταν πρώτη σκόρερ το 1989 με 552 πόντους, δεύτερη το 1988 με 515 πόντους, το 1991 με 472 πόντους, και τρίτη το 1987 με 387 πόντους, και το 1990 με 453 πόντους. Το 1989 την διεκδίκησε ο Σπόρτιγκ προσφέροντας 100 με 150 εκατομμύρια δραχμές και παίκτη για αντάλλαγμα αλλά ο Παναθηναϊκός δεν δέχτηκε την προσφορά.
Παραπομπές
Κατηγορία:Ελληνίδες αθλήτριες της καλαθοσφαίρισης Κατηγορία:Καλαθοσφαιρίστριες Εθνικής Ελλάδας Κατηγορία:Καλαθοσφαιρίστριες της εθνικής Ελλάδος νεανίδων Κατηγορία:Καλαθοσφαιρίστριες ΠΑΟ Κατηγορία:Καλαθοσφαιρίστριες Θριάμβου Αθηνών
Ερνέστος Α΄ του Χοενλόε-Λάνγκενμπουργκ
Ο Ερνέστος Α΄ (γερμ. Ernst I, 1794 - 12 Απριλίου 1860) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ (1825-1860).
Βιογραφία
Ο Ερνέστος Χριστιανός Κάρολος ήταν ο πρωτότοκος γιος του Καρόλου Λουδοβίκου του Χοενλόε-Λάνγκενμπουργκ και της Αμαλίας Ερριέττας, κόρης του Ιωάννη Χριστιανού Β΄ του Ζολμς-Μπάρουτ.
Γεννήθηκε στο Λάνγκενμπουργκ και ως στρατιωτικός ανήλθε ως τον βαθμό του υποστράτηγου. Διαδέχθηκε τον πατέρα του το 1825 ως 4ος πρίγκιπας του Χοενλόε-Λάνγκενμπουργκ και απεβίωσε στο Μπάντεν-Μπάντεν σε ηλικία 66 ετών.
Οικογένεια
Νυμφεύτηκε το 1828 τη Θεοδώρα, κόρη του Έμιχ Καρόλου του Λάινινγκεν, και είχε τέκνα:
Πηγές
Κατηγορία:Οίκος του Χοενλόε
Καρπάσια (ΤΔΒΚ)
Η Καρπάσια είναι χωριό της επαρχίας Γκίρνε, στο ψευδοκράτος. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία (Καρπάσια). Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου (Ψευδοκράτος).
Πηγές
Κατηγορία:Οικισμοί στην Επαρχία Γκίρνε
Θανατική ποινή στην Εσθονία
Αυτό το άρθρο περιγράφει την κατάσταση της θανατικής ποινής στην Εσθονία. Η Εσθονία την έχει καταργήσει πλήρως από τις 18 Μαρτίου 1998 (όπως και σχεδόν κάθε Ευρωπαϊκή χώρα, εκτός από τη Λευκορωσία και τη Ρωσία), ενώ την εφάρμοσε επί Σοβιετικής εποχής και κατά τη μεσοπολεμική περίοδο της ανεξαρτησίας της.
Μεσοπολεμική Εσθονία
Από την 1935 μέχρι την ενσωμάτωση της Εσθονίας στη Σοβιετική Ένωση το 1940, οι κρατούμενοι που καταδικάζονταν σε θάνατο από πολιτικά δικαστήρια είχαν το δικαίωμα είτε να εκτελέσουν την καταδίκη τους αυτοκτονώντας υποβοηθούμενοι από δηλητήριο ή από απαγχονισμό. Αυτά περιέγραφε ο Κώδικας Ποινικής Δικονομίας (ο οποίος τέθηκε σε ισχύ στις 1 Φεβρουαρίου 1935): "Μία ώρα πριν την προγραμματισμένη ώρα της εκτέλεσης, ο κατάδικος θα πρέπει να μεταφερθεί σε κελί θανάτου, όπου ο εισαγγελέας θα διαβάσει τη θανατική καταδίκη και να ζητήσει από τον αιχμάλωτο εάν αυτός είναι διατεθειμένος να αυτοκτονήσει. Αν η απάντηση του είναι καταφατική, ο εισαγγελέας θα δώσει στον καταδικασμένο ένα ποτήρι δηλητήριο—το είδος του δηλητηρίου θα πρέπει να καθορίζεται από το Εθνικό Συμβούλιο Υγείας. Αν ο καταδικασμένος άνθρωπος αποτυγχάνει να πάρει το δηλητήριο μέσα σε πέντε λεπτά θα απαγχονιστεί.'" Οι στρατιωτικές εκτελέσεις πραγματοποιήθηκαν από ένα εκτελεστικό απόσπασμα οκτώ ανδρών.
Επί σοβιετικής και μετασοβιετικής Εσθονίας
Κατά τη διάρκεια της Σοβιετικής εποχής, η μέθοδος εκτέλεσης ήταν ο πυροβολισμός από όπλο στο πίσω μέρος του κεφαλιού. Μέχρι το 1970 οι θανατικές καταδίκες στην Εσθονία λάμβαναν χώρα σε ειδικό κελί στο Τάλιν, αλλά από το 1970 και έπειτα οι θανατικές καταδίκες από την Εσθονία γίνονταν σε πόλεις άλλων σοβιετικών δημοκρατιών.
Η τελευταία εκτέλεση στην Εσθονία έλαβε χώρα δεκαπέντε μέρες μετά την αναγνώριση της ανεξαρτησίας της χώρας από τη Σοβιετική Ένωση, στις 11 Σεπτεμβρίου 1991, με την εκτέλεση του Ρέιν Ορούστε, που καταδικάστηκε για φόνο, πυροβολήθηκε στο πίσω μέρος του κεφαλιού στη φυλακή Παταρέι. Η θανατική ποινή είχε καταργήθηκε πλήρως στην Εσθονία στις 18 Μαρτίου 1998, όταν υπεγράφη το Πρωτόκολλο αρ. 6 της ΕΣΔΑ.
Παραπομπές
Κατηγορία:Θανατική ποινή ανά χώρα
Λιβάδια Πετρίλου Καρδίτσας
Τα Λιβάδια ή Λειβάδια  Πετρίλου είναι μικρός οικισμός της Θεσσαλίας και της Περιφερειακής Ενότητας Καρδίτσας, ο οποίος βρίσκεται στις βορειοανατολικές πλαγιές του όρους Βουτσικάκι σε υψόμετρο 1.160 μέτρα. Απέχει περίπου 46 χλμ. Δ.-ΝΔ. από την Καρδίτσα και 5 χλμ. Β.-ΒΑ. από το Πετρίλο. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Πετρίλου. Σύμφωνα με το Πρόγραμμα «Καλλικράτης» μαζί με το Πετρίλο, τα Αργυραίικα, τους Βασιλάδες, τον Ρώσση, το Χαλκιόπουλο και τη Χάρη αποτελούν την κοινότητα Πετρίλου που υπάγεται στη δημοτική ενότητα Ανατολικής Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 26 κάτοικοι.
Παραπομπές
Κατηγορία:Δήμος Αργιθέας Κατηγορία:Χωριά του νομού Καρδίτσας
Grup Yorum
Οι Grup Yorum (Γκρουπ Γιορούμ) είναι τουρκικό συγκρότημα. Το μουσικό τους ύφος χαρακτηρίζεται από έναν συνδυασμό παραδοσιακών Τουρκικών και σύγχρονων μουσικών οργάνων. Οι Grup Yorum έπαιξαν μπροστά σε 55.000 οπαδούς τους, στην Κωνσταντινούπολη. Έχουν δώσει συναυλίες σε πολλές χώρες, όπως σε Γερμανία, Αυστρία, Αυστραλία, Γαλλία, Ιταλία, Ολλανδία, Δανία, Βρετανία, Ελλάδα, Συρία.
Εξωτερικοί σύνδεσμοι
Κατηγορία:Τούρκικα μουσικά συγκροτήματα Κατηγορία:Folk rock συγκροτήματα
Πρωτάθλημα καλαθοσφαίρισης Α2 εθνικής κατηγορίας ανδρών 2018-2019
Το Πρωτάθλημα Α2 Εθνικής Κατηγορίας Ανδρών της περιόδου 2018-19 αποτέλεσε την 33η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή επαγγελματικών σωματείων (όχι απαραιτήτως Καλαθοσφαιρικών Ανώνυμων Εταιριών).
Το πρόγραμμα της αγωνιστικής δράσης περιέλαβε Κανονική Περίοδο των 30 Αγωνιστικών (2 Γύροι των 15 Αγωνιστικών), ενώ για τέταρτη συνεχόμενη χρονιά διεξήχθησαν διαδικασίες Play-Offs και Play-Outs.
Προβιβάστηκαν στην Α1 ο Ιωνικός Νίκαιας και ο Ηρακλής.
Προκριματική Φάση
Επίσης, διεξήχθησαν προληπτικά επιπλέον αγώνες κατάταξης μεταξύ των τρίτων και τέταρτων των δύο Ομίλων για να καθοριστεί μια σειρά προτεραιότητας ανόδου σε περίπτωση ανάγκης κάλυψης κενών θέσεων στην Α2 Εθνική. Και οι δύο αγώνες έλαβαν χώρα για ευνόητους λόγους σε ουδέτερα γήπεδα. Ειδικότερα ο Ιπποκράτης Κω και η Ευρώπη Πευκοχωρίου, που ολοκλήρωσαν τις αγωνιστικές τους υποχρεώσεις στην 3η θέση του Ομίλου Νότου και Βορρά αντίστοιχα, ήρθαν αντιμέτωποι στο Κλειστό Γυμναστήριο του Παπάγου. Στον αγώνα επικράτησε η νησιωτική ομάδα με σκορ 64-57 λαμβάνοντας την πρώτη προτεραιότητα για άνοδο. Οι ομάδες Τρίτων Αθηνών και Ίκαροι Σερρών, που κατετάγησαν στην 4η θέση του Ομίλου Νότου και Βορρά αντίστοιχα, αναμετρήθηκαν στο Ε.Α.Κ. Βόλου. Ο Τρίτων αναδείχθηκε νικητής στην παράταση με σκορ 86-78 (72-72 κ.α.).
Συμμετέχοντες
Βάσει της προκήρυξης της Ομοσπονδίας η Α2 Εθνική Κατηγορία για τη χρονιά αυτή φιλοξενεί 16 συλλόγους από ολόκληρη τη χώρα. Αυτοί συμμετέχουν επίσης στο θεσμό του Κυπέλλου Ελλάδος, ενώ δεν έχουν δικαίωμα συμμετοχής σε πανευρωπαϊκές διοργανώσεις.
Την προηγούμενη άνοιξη από την Α1 Εθνική Κατηγορία υποβιβάστηκαν στην Α2 Εθνική ο Κόροιβος Αμαλιάδας και τα Τρίκαλα B.C. Τα τελευταία συμμετείχαν στην κλήρωση με την ονομασία του μητρικού ερασιτεχνικού τους σωματείου, Αίολος Τρικάλων. Ωστόσο, μία εβδομάδα πριν την έναρξη του Πρωταθλήματος η θεσσαλική ομάδα ανακοίνωσε την αποχώρησή της από τις εθνικές κατηγορίες (αντίστοιχα δεν συμμετείχε ούτε στο Κύπελλο) με αποτέλεσμα να αντικατασταθεί από την Ευρώπη Πευκοχωρίου.
Μετά την ολοκλήρωση της περιόδου 2017-18 προβιβάστηκαν από τη Β' Εθνική οι Πρωταθλητές των δύο Ομίλων, Ιωνικός Νικαίας (Νότος) και Ε.Κ. Καβάλας (Βορράς). Το δικαίωμα ανόδου είχαν επίσης και οι σύλλογοι που τερμάτισαν στη δεύτερη θέση, δηλαδή ο Διαγόρας Δρυοπιδέων (Νότος) και ο Χαρίλαος Τρικούπης Μεσολογγίου.
Η Δόξα Λευκάδας, η οποία τερμάτισε την προηγούμενη περίοδο στην 6η θέση της Α2 Εθνικής, αποφάσισε να δηλώσει συμμετοχή στο Πρωτάθλημα της Γ' Εθνικής για οικονομικούς λόγους. Την κενή θέση κάλυψε ο πρώτος επιλαχών της Προκριματικής Φάσης, Ιπποκράτης Κω.
Οι ομάδες που λαμβάνουν μέρος στο Πρωτάθλημα της Α2 Εθνικής την περίοδο 2018-19 είναι αλφαβητικά οι παρακάτω:
Κανονική Περίοδος (Α' Φάση)
Η Κανονική Περίοδος του Πρωταθλήματος θα λάβει χώρα από τις 6 Οκτωβρίου 2018 μέχρι τις 11 Μαΐου 2019. Τα σωματεία που λαμβάνουν μέρος θα αναμετρηθούν μεταξύ τους ανά ζεύγη από δύο φορές. Η κλήρωση για την κατάρτιση του προγράμματος διεξήχθη στις 27 Ιουλίου 2018 στην Αθήνα (περίπου ένα μήνα νωρίτερα σε σχέση με τις προηγούμενες χρονιές). Το πρόγραμμα και τα αποτελέσματα των αναμετρήσεων ακολουθούν παρακάτω:
Εξωτερικοί σύνδεσμοι
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρών 2018 2019 Πρωταθλημα Ελλαδος Α2 Ανδρών 2018 2019
Προεδρική Διοίκηση της Ρωσίας
Η Προεδρική Διοίκηση της Ρωσίας (γνωστή επίσης ως Επιτελείο του Προέδρου της Ρωσίας ή Εκτελεστικό Γραφείο του Προέδρου) είναι το εκτελεστικό γραφείο του προέδρου της Ρωσίας που δημιουργήθηκε με διάταγμα του Μπόρις Γέλτσιν στις 19 Ιουλίου 1991 ως θεσμικό όργανο υποστηρικτικό στη δραστηριότητα του προέδρου (τότε του Γέλτσιν) και του αντιπρόεδρου (τότε Αλεξάντρ Ρουτσκόι, της Ρωσικής Σοβιετικής Ομοσπονδιακής Σοσιαλιστικής Δημοκρατίας (σήμερα Ρωσικής Ομοσπονδίας).
Ο διευθυντής της προεδρικής διοίκησης, οι αναπληρωτές του, οι επικεφαλής των κύριων διευθύνσεων και υπηρεσιών και οι αναπληρωτές τους διορίζονται από τον Πρόεδρο της Ρωσίας και δεν χρειάζεται να εγκριθούν από οποιοδήποτε άλλο κυβερνητικό όργανο. Το υπόλοιπο προσωπικό διορίζεται από τον διευθυντή της προεδρικής διοίκησης.
Η Προεδρική Διοίκηση της Ρωσίας βρίσκεται στη Μόσχα, όπου κατέχει γραφεία σε διάφορα κτίρια του Κιτάι-γκορόντ και στο εσωτερικό του Κρεμλίνου.
Ιστορικά στοιχεία
Στις 25 Μαρτίου 2004 ο Βλαντίμιρ Πούτιν πραγματοποίησε μια σημαντική αναδιοργάνωση αυτού του θεσμικού οργάνου μέσω ενός διατάγματος. Βάση αυτού μόνο δύο αναπληρωτές διευθυντές παρέμειναν από τους αρχικούς επτά. Το Γραφείο Τύπου και το Γραφείο Πληροφοριών συγχωνεύθηκαν στο Γραφείο Τύπου και Πληροφοριών, η Διεύθυνση Αποδοχής και η Διεύθυνση Υπηκοότητας συγχωνεύθηκαν στη Διεύθυνση Προστασίας των Συνταγματικών Δικαιωμάτων των Πολιτών. Η Διεύθυνση Προσωπικού και η Διεύθυνση Κρατικών Παρασημοφορήσεων συγχωνεύθηκαν στη Διεύθυνση Προσωπικού και Κρατικών Παρασημοφορήσεων, η Διεύθυνση Πρωτοκόλλου και η Διεύθυνση Οργάνωσης συγχωνεύθηκαν στη Διεύθυνση Πρωτοκόλλου και Οργάνωσης. Η Εδαφική Διεύθυνση συμπεριλήφθηκε στη Διεύθυνση Εσωτερικής Πολιτικής. Η Οικονομική Διεύθυνση καταργήθηκε, ενώ δημιουργήθηκε η Διεύθυνση Δημόσιας Διοίκησης.
Εξωτερικοί σύνδεσμοι
Κατηγορία:Κυβέρνηση της Ρωσίας
Μεταξωτό Αιτωλοακαρνανίας
Το Μεταξωτό είναι νησίδα στις δυτικές ακτές του κόλπου του Αστακού στην Περιφερειακή Ενότητα Αιτωλοακαρνανίας. Βρίσκεται στον όρμο Μαραθιά, νοτιοδυτικά της κωμόπολης του Αστακού, ανάμεσα στα ακρωτήρια Τουρκόβιγλας (Δ.) και Μεταξωτού (Α.). Στα νότια της νησίδας είναι η Δρακονέρα, ο Καλόγερος και το Καρλονήσι.
Ντρεστ ΣΤ΄ των Πίκτων
Ο Ντρεστ ΣΤ΄ των Πίκτων ή Ντρεστ μακ Ντόναλντ (Drest mac Dúngail, πέθανε το 677) βασιλιάς των Πίκτων (663 - 672) διαδέχθηκε τον αδελφό του Γκάρτναιτ Δ΄ των Πίκτων μετά τον θάνατο του (662). Τα Χρονικά των βασιλέων των Πίκτων του δίνουν περίοδο βασιλείας έξι ή επτά ετών, πιστεύεται ότι ήταν ο αρχηγός της επανάστασης των Πίκτων εναντίον του Έγκφριθ της Νορθουμβρίας (671). Τα Χρονικά του Ούλστερ και τα Χρονικά του Τίγκερναχ αναφέρουν ότι εκθρονίστηκε από τον Μπρίντει Γ΄ των Πίκτων, πέθανε το 671.
Εξωτερικοί σύνδεσμοι
Κατηγορία:Βασιλείς των Πίκτων
Δίκμεν
Το Δίκμεν είναι χωριό της επαρχίας Γκίρνε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία στην περιοχή υπάρχουν δύο χωριά, το Κάτω Δίκωμο και το Πάνω Δίκωμο. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου. Μετά το 1974 τα δύο χωριά αποτελούν μια κοινότητα, η οποία έχει δύο μέρη, το Ασάγκι Δίκμεν και Γιουκάρι Δίκμεν. Ασάγκι στα ελληνικά σημαίνει κάτω και γιουκάρι σημαίνει πάνω.
Πηγές
Κατηγορία:Οικισμοί στην Επαρχία Γκίρνε
Κατσαραίικα Μεσσηνίας
Τα Κατσαραίικα Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 183 κατοίκων, σύμφωνα με την Απογραφή του 2011. Διοικητικά ανήκουν στην Κοινότητα Λαιίκων και υπάγονται στη Δημοτική Ενότητα Καλαμάτας, του Δήμου Καλαμάτας.
Τοποθεσία
Τα Κατσαραίικα βρίσκονται σε υψόμετρο 148 μέτρων, κοντά στα Λαίικα και την Καλαμάτα.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Καλαμάτας
Φυσικό Καταφύγιο Γιούλεν
Γεωγραφία
Βρίσκεται σε υψόμετρο μεταξύ 1600 μ και 2851 μ.Οι βράχοι είναι κυρίως γρανίτης και γνεύσιος, αλλά υπάρχουν επίσης ανθρακικά πετρώματα.Το καταφύγιο είναι πλούσιο σε υδάτινους πόρους και προστατεύει έναν αριθμό παγετώνων λιμνών, όπως οι λίμνες Vasilashki, Tipitski, Gazeyski, Polezhanski και άλλες που αποτελούν την πηγή πολλών ποταμών.Το κλίμα είναι αλπικό λόγω του μεγάλου υψομέτρου.Υπάρχουν κυρίως δάση και αλπικά λιβάδια.
Χλωρίδα
Υπάρχουν δάση παλαιάς ανάπτυξης από βαλκανικό πεύκο (Pinus peuce), δασικό πεύκο (Pinus sylvestris), της ερυθρελάτης (Picea abies), της λευκής ελάτης (Abies alba) καθώς και μεμονωμένες ομάδες βοσνιακού πεύκου (Pinus holdingreichii).
Μπέσνικ Χάσι
O Μπέσνικ Χάσι (Besnik Hasi, 29 Δεκεμβρίου 1971 -) είναι Αλβανό-Κοσοβάρος πρώην επαγγελματίας ποδοσφαιριστής και νυν προπονητής ποδοσφαίρου. Ήταν επίσης διεθνής με την Εθνική Αλβανίας. Από το καλοκαίρι του 2017 έως στις 24-9-2017 ήταν προπονητής στη Super League για τον Ολυμπιακό Πειραιώς.
Ως παίκτης έχει πανηγυρίσει τέσσερα πρωταθλήματα Βελγίου, ένα σούπερ καπ κι ένα κύπελλο, με την Γκενκ και την Άντερλεχτ. Η συνολική του καριέρα γενικότερα είναι συνδεδεμένη με τη βελγική ομάδα Άντερλεχτ στην οποία υπήρξε έξι χρόνια ποδοσφαιριστής καθώς, επίσης, ήταν και 8 χρόνια προπονητής της, τα περισσότερα, ωστόσο, ως βοηθός.
Εξωτερικοί σύνδεσμοι
Κατηγορία:Αλβανοί ποδοσφαιριστές Κατηγορία:Ποδοσφαιριστές Εθνικής Αλβανίας Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές Κατηγορία:Αλβανοί προπονητές ποδοσφαίρου Κατηγορία:Κοσοβάροι Κατηγορία:Ποδοσφαιριστές ΚΦ Λιρία Κατηγορία:Ποδοσφαιριστές ΝΚ Ζάγκρεμπ Κατηγορία:Ποδοσφαιριστές ΚΡΚ Γκενκ Κατηγορία:Ποδοσφαιριστές ΡΣΚ Άντερλεχτ Κατηγορία:Ποδοσφαιριστές ΚΣΚ Λόκερεν Κατηγορία:Ποδοσφαιριστές Σερκλ Μπρυζ Κατηγορία:Ποδοσφαιριστές Μόναχο 1860 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Προ Λιγκ Βελγίου Κατηγορία:Προπονητές ποδοσφαίρου ΡΣΚ Άντερλεχτ Κατηγορία:Προπονητές ποδοσφαίρου Λέγκια Βαρσοβίας Κατηγορία:Προπονητές ποδοσφαίρου Ολυμπιακού Πειραιώς Κατηγορία:Προπονητές Σούπερ Λιγκ Ελλάδας Κατηγορία:Ξένοι προπονητές ποδοσφαίρου στην Ελλάδα Κατηγορία:Ποδοσφαιριστές ΦΚ Ντιναμό Πάντσεβο Κατηγορία:Ξένοι ποδοσφαιριστές στη Γερμανία Κατηγορία:Ξένοι ποδοσφαιριστές στο Βέλγιο
Σουίνγκμαν
Ο σουίνγκμαν είναι ένας αθλητής ικανός να παίζει σε πολλές θέσεις στο άθλημά του.
Καλαθοσφαίριση
Στο μπάσκετ, ο όρος «σουίνγκμαν» (γνωστός και ως «φτερό» ή «γκαρντ-φόργουορντ») υποδηλώνει έναν παίκτη που μπορεί να παίξει τόσο στη θέση του σούτινγκ γκαρντ (2) όσο και στη θέση του σμολ φόργουορντ (3) και στην ουσία να κάνει εναλλάσσεται μεταξύ των θέσεων.
Τα παραδείγματα περιλαμβάνουν:
Μπέιζμπολ
Στο μπέιζμπολ, ο σουίνγκμαν είναι ένας ρίπτης που μπορεί να λειτουργήσει είτε ως αναπληρωματικός είτε ως βασικός. Για να ευδοκιμήσουν σε αυτήν την θέση, οι ρίπτες πρέπει να έχουν την αντοχή του εκκινητή, καθώς και την ευελιξία να δουλεύουν έξω από το ταυροπόδι. Μπορεί να είναι δύσκολο για τους σουίνγκμεν να εγκατασταθούν στον ίδιο τύπο καθημερινότητας με τους ρίπτες που χρησιμοποιούνται αποκλειστικά σε μία θέση.
Πσεμύσλαφ του Τόσεκ
Ο Μπολέσλαφ, πολων. Przemysław Toszecki (1425 - Δεκέμβριος 1484) από τον Οίκο των Πιαστ-Σιλεσίας ήταν δούκας του Οσβιέντσιμ (1434-45, με τους αδελφούς του) και του Τόσεκ (από το 1445).
Σουίνγκμαν
Ιστορία
Στο μπέιζμπολ του 19ου αιώνα, καθώς η συντριπτική πλειονότητα των αγώνων τελείωνε από τον αρχικό ρίπτη, ο ρόλος του σουίνγκμαν δεν υπήρχε. Στις αρχές της δεκαετίας του 1900, καθώς έπεσε το ποσοστό των ολοκληρωμένων παιχνιδιών, οι αναπληρωματικές εμφανίσεις έγιναν πιο συχνές και άρχισαν να εμφανίζονται οι σουίνγκμεν. Τα πρώτα παραδείγματα περιελάμβαναν στάμνες ριπτών όπως ο Μορντεκάι Μπράουν και ο Εντ Γουόλς (και οι δύο στο Πάνθεον του Μπέιζμπολ ) καθώς και πρωτοπόροι της θέσης των αναπληρωματικών όπως ο Ντοκ Κράνταλ και ο Φίρπο Μάρμπερι. Κατά τη διάρκεια της δεκαετίας του 1930, οι ομάδες συνέχισαν να χρησιμοποιούν τους καλύτερους ρίπτες τους τόσο ως βασικούς όσο και ως αναπληρωματικούς. Ο Ντίζι Ντιν, ο Λέφτι Γκρόουβ και (σε μικρότερο βαθμό) ο Καρλ Χούμπελ χρησιμοποιήθηκαν όλοι ως σουίνγκμεν κατά τη διάρκεια αυτής της περιόδου. Στις δεκαετίες του 1950 και του 1960, οι αυστηρές εναλλαγές εκκίνησης και οι συγκεκριμένες θέσεις για τους αναπληρωματικούς ρίπτες καθιερώθηκαν - αυτές οι τάσεις μείωσαν τον επιπολασμό των swingmen. Από το 1970 έως σήμερα, η χρήση των swingmen συνέχισε να μειώνεται λόγω της αυξημένης επικράτηση των ριπτών. Κατά τη διάρκεια αυτής της εποχής, οι ρίπτες μπορούν να χρησιμοποιηθούν ως σουίνγκμεν νωρίς στην αρχή της σταδιοδρομίας τους για να διευκολύνουν τη μετάβασή τους στα μεγάλα πρωταθλήματα, να μεταβούν σε μίαν μόνιμη αρχική θέση όταν θεωρηθούν έτοιμοι και να επιστρέψουν σε μία θέση σουίνγκμαν/μπούλπεν καθώς μειώνονται με την ηλικία, ένα παράδειγμα σταδιοδρομίας που αποτελεί παράδειγμα του Ρούντι Μέι. Οι Σουίνγκμεν είναι επίσης πολύτιμοι στα πλέι οφ, όταν μπορεί να χρειαστούν για να αντικαταστήσουν έναν αρχικό νωρίς σε ένα παιχνίδι και να ρίξουν σε πολλούς γύρους ενώ κρατούν το σκορ κοντά.
Πσεμύσλαφ του Τόσεκ
Βιογραφία
Ήταν ο δευτερότοκος γιος του Καζιμίρ Α΄ δούκα του Οσβιέντσιμ, Τόσεκ, Στζέλιν και της Άννας των Πιαστ-Σιλεσίας-Γκλόγκουφ, κόρης του Ερρίκου Η΄ του Σπουργίτη, δούκα του Ζάγκαν, Γκλόγκουφ, κ.ά..
Σουίνγκμαν
Αυστραλιανό ποδόσφαιρο
Στο Αυστραλιανό ποδόσφαιρο, ο σουίνγκμαν είναι συνήθως ένας παίκτης που μπορεί να παίξει τόσο στην επίθεση όσο και στην άμυνα, συνήθως ως παίκτης βασικής θέσης. Παραδείγματα περιλαμβάνουν τον Χάρι Τέιλορ, τον Ράιαν Σόνμεϊκερς, τον Μπεν Ριντ και τον Τζάριντ Ράουχεντ.
Πσεμύσλαφ του Τόσεκ
Οικογένεια
Νυμφεύτηκε το 1463 τη Μαργαρίτα ή Μάχνα των Πιαστ-Σιλεσίας-Οπόλε (1450-1472), κόρη του Νικολάου Α΄ δούκα του Οπόλε, Μπζεγκ, Νιεμόντλιν, κ.ά. Είχε τέκνα:
Πηγές
Κατηγορία:Οίκος των Πιαστ-Σιλεσίας
Σουίνγκμαν
Χόκεϊ επί πάγου
Στο χόκεϊ επί πάγου, ένας σουίνγκμαν είναι ένας παίκτης που μπορεί να παίξει και ως αμυντικός και ως επιθετικός, όπως ο Μπρεντ Μπερνς των Σαν Χοσέ Σαρκς, ο Ντάστιν Μπαϊφούγκλιεν των Ουίνιπεγκ Τζετς, ο Μπρένταν Σμιθ από τους Νιου Γιορκ Ρέιντζερς και ο νικητής του Κάλντερ Καπ, Πολ Μπισονέτ.
Β΄ κατηγορία πετοσφαίρισης ανδρών Κύπρου 2006-07
Η Β΄ κατηγορία πετοσφαίρισης ανδρών Κύπρου 2006-07 ήταν η 34η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε η Αναγέννηση.
Σύστημα διεξαγωγής
Στο πρωτάθλημα της Α΄ κατηγορίας 2006-07 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Ακολούθως οι ομάδες έδωσαν αγώνες play off για την ανάδειξη του πρωταθλητή, σύμφωνα με τη σειρά κατάταξης της πρώτης φάσης. Στον Α΄ γύρο των play off οι ομάδες αναμετριόνταν ως εξής: 1η-8η, 2η-7η, 3η-6η και 4η-5η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Στον Β΄ γύρο των play off (ημιτελική φάση) η νικήτρια του ζευγαριού 1η-8η αντιμετώπισε την νικήτρια του ζευγαριού 4η-5η και η νικήτρια του ζευγαριού 2η-7η αντιμετώπισε τη νικήτρια του ζευγαριού 3η-6η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 4 νίκες. Η πρωταθλήτρια ομάδα προβιβαζόταν στην Α΄ κατηγορία. Οι δύο ηττημένες αναμετρήθηκαν για την κατάκτηση της τρίτης θέσης. Για την κατάκτηση της τρίτης θέσης διεξαγόταν ένας μονός αγώνας στην έδρα της ομάδας που είχε τερματίσει πιο ψηλά στην Α΄ φάση.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης. Οι ηττημένες ομάδες του πρώτου γύρου των play off τοποθετήθηκαν στις θέσεις 5 – 8 της τελικής βαθμολογικής κατάταξης διατηρώντας την κατάταξη που είχαν στη λήξη της Α΄ φάσης του πρωταθλήματος.
Σύστημα βαθμολόγησης
Κάθε νίκης βαθμολογείτο με 2 βαθμούς και κάθε ήττα με 1 βαθμό.
Κριτήρια κατάταξης Α΄ φάσης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η βαθμολογία στο τέλος της Α΄ φάσης ήταν:
Πηγή :
Αποτελέσματα
Πηγή :
Α΄ γύρος
Στον Α΄ γύρο αναμετρήθηκαν οι:
Πηγή :
Ημιτελική φάση
Πηγή :
Ανάδειξη πρωταθλητή
Για την ανάδειξη του πρωταθλητή αναμετρήθηκαν η Αναγέννηση Δερύνειας και ο Άρης Πολεμίου. Η Αναγέννηση είχε πετύχει 2 νίκες στην Α΄ φάση. Μετά από 2 αγώνες το σκορ έγινε 4-0 νίκες υπέρ της Αναγέννησης, η οποία ανακηρύχθηκε πρωταθλήτρια.
Πηγή :
Τρίτη θέση
Πηγή :
Τελική κατάταξη
Η τελική κατάταξη των ομάδων μετά την ολοκλήρωση των play off ήταν:
Πηγή :
Πηγές
Κατηγορία:Β΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 2006 Κατηγορία:Πετοσφαίριση το 2007
Φαινολοφθαλεΐνη
Φαινολοφθαλεΐνη είναι η εμπειρική ονομασία της οργανικής χημικής ένωσης που, σύμφωνα με την κατά IUPAC ονοματολογία, ονομάζεται 3,3-δι(4-υδροξυφαινυλο)-2-βενζοφουραν-1(3Η)-όνη. Η ένωση έχει αρκετές ακόμα ονομασίες όπως 2-(δι-(4-υδροξυφαινυλο)μεθυλο)βενζοικό οξύ, 3,3-δι(p-υδροξυφαινυλο)φθαλίδιο, 3,3-δι(4-υδροξυφαινυλο)-1(3H)-ισοβενζοφουρανόνη, α-(παρα-υδροξυφαινυλο)-α-(4-οξο-2,5-κυκλοεξαδιεν-1-υλιδενο)-ορθοτολουολικό οξύ, ενώ διαθέτει και πολλές εμπορικές επωνυμίες όπως Agoral, Alophen, Correctol,  Doxidan, Euchessina,  Phenolax, Purgophen, Evac-U-Lax, Modane, Prifinol, Fructosan κ.ά. επειδή μέχρι πρόσφατα είχε χρησιμοποιηθεί και ως φάρμακο.
Έχει μοριακό τύπο C20H14O4 και περιεκτικότητα % w/w 75,5 % C, 4,43 % Η και 20,1 % Ο. Αποδίδεται συντομογραφικά ως phph.
Η φαινολοφθαλεΐνη ανακαλύφθηκε το 1871 από τον Γερμανό χημικό Άντολφ φον Μπέγιερ (Adolf von Baeyer) και δεν υπάρχει ως φυσικό προϊόν.
Χαρακτηριστικές ιδιότητες
Η φαινολοφθαλεΐνη είναι λευκή έως υποκίτρινη, άοσμη και άγευστη μη αναφλέξιμη κρυσταλλική σκόνη και θεωρείται παράγωγο της φθαλεΐνης αλλά και του βενζο-φουρανίου.
Κρυσταλλώνεται στο τρικλινές σύστημα (σε θερμοκρασία δωματίου) και είναι πρακτικά αδιάλυτη στο νερό αφού διαλύονται περίπου 400 mg ουσίας/1 L νερού ή λιγότερο από 0,1 g ουσίας/100 mL νερού. Διαλύεται εύκολα (1 g ουσίας/12 mL αιθανόλης) σε αιθυλική αλκοόλη (οινόπνευμα), στο διαιθυλαιθέρα (1 g ουσίας/100 mL αιθέρα), σε αραιά διαλύματα υδροξειδίων, σε θερμά διαλύματα ανθρακικών αλάτων αλκαλιμετάλλων, σε ακετόνη, στο τολουόλιο, στο πυρένιο, ενώ είναι λίγο διαλυτή στο χλωροφόρμιο και στο διμεθυλοσουλφοξείδιο.
Έχει σημείο τήξης 260 °C ή 262,5 °C και πυκνότητα 1,385 g/cm3 ή 1,29 gr/cm3
Παρασκευή
Η φαινολοφθαλεΐνη μπορεί να παρασκευαστεί με συνθέρμανση φαινόλης και φθαλικού ανυδρίτη παρουσία πυκνού θειικού οξέος. Το μίγμα θερμαίνεται στους 120 °C για 10–12 ώρες σύμφωνα με την αντίδραση : center|noborder|450px Το προϊόν εκχυλίζεται με βραστό νερό και το κατάλοιπο διαλύεται σε αραιό διάλυμα υδροξειδίου του νατρίου, φιλτράρεται και καθιζάνει με οξύ. Έχει αναφερθεί ότι στις αρχές του 1990 παράχθηκαν 197 τόνοι φαινολοφθαλεΐνης από έναν μόνο κατασκευαστή στις Η.Π.Α., ενώ στοιχεία του 1999 δείχνουν ότι η ένωση παρασκευαζόταν σε 33 χώρες.
Παρασκευή δείκτη - Τοξικότητα - Προφυλάξεις
Έρευνες σε ζωικά πρότυπα έδειξαν ότι σχετίζεται με αυξημένο κίνδυνο νεοπλασμάτων των ωοθηκών, επινεφριδίων, νεφρών και του αιμοποιητικού συστήματος. Παρόλα αυτά, σε κλινική μελέτη δεν υπήρχε συσχέτιση καρκίνου και τη χρήση φαινολοφθαλεΐνης ως καθαρτικό σε ανθρώπους, πιθανώς επειδή η χορηγούμενη δόση στα πειραματόζωα ήταν αρκετά υψηλότερη.
Χρήσεις
Η βασική χρήση της φαινολοφθαλεΐνης είναι ως δείκτη ενεργής οξύτητας (pH) διαλυμάτων και ιδιαιτέρως στις ογκομετρήσεις των ασθενών οξέων. Η μεταβολή του χρώματός της είναι σαφής και η επίδραση της θερμοκρασίας όχι ουσιώδης. Μία άλλη χρήση της φαινολοφθαλεΐνης ως δείκτη είναι να καθορίζει το βάθος ενανθράκωσης του σκυροδέματος, το οποίο είναι ένας δείκτης έναρξης της διάβρωσης. Επιπλέον χρησιμοποιείται και ως οργανικό αντιδραστήριο στην ποιοτική ανάλυση. Έχει διαπιστωθεί ότι ορισμένα υδροξείδια μετάλλων όπως του μολύβδου, του καδμίου, του ψευδαργύρου και του μαγνησίου, με επίδραση φαινολοφθαλεΐνης παρέχουν χαρακτηριστικά χρώματα που οφείλονται στην ενεργό προσρόφηση του δείκτη.
Χρησιμοποιείται επίσης στην Ιατροδικαστική για τη δοκιμασία Kastle-Meyer (Kastle-Meyer test) για την ανίχνευση αιμοσφαιρίνης: Προκειμένου να διαπιστωθεί αν μια κηλίδα προέρχεται από αίμα, λαμβάνεται ξηρό δείγμα της σε διηθητικό χαρτί, στο οποίο προστίθενται μερικές σταγόνες καθαρού οινοπνεύματος, μερικές σταγόνες διαλύματος φαινολοφθαλεΐνης και, τέλος, λίγες σταγόνες διαλύματος υπεροξειδίου του υδρογόνου (οξυζενέ): Αν το δείγμα λάβει ρόδινη χροιά, πρόκειται περί αίματος. Η δοκιμασία αυτή έχει το πλεονέκτημα ότι δεν καταστρέφει το αρχικό δείγμα.
Η φαινολοφθαλεΐνη χρησιμοποιήθηκε μέχρι πρόσφατα ως καθαρτικό. Η καθαρτική δράση της ανακαλύφθηκε το 1902 και από τότε και για περίπου έναν αιώνα έγινε χρήση χωρίς ιατρική συνταγή. Επίσης χρησιμοποιήθηκε για τη θεραπεία της δυσκοιλιότητας και για την εκκένωση του εντέρου πριν από χειρουργικές επεμβάσεις. Η ουσία αποσύρθηκε από την αγορά τη δεκαετία του 1990 λόγω τοξικολογικών μελετών και του γεγονότος ότι είναι πιθανώς καρκινογόνος για τον άνθρωπο.
Μηχανισμός δράσης
Οι περισσότεροι δείκτες, παράγωγα της φθαλεΐνης είναι άχρωμοι σε όξινα διαλύματα και έντονα χρωματισμένοι σε αλκαλικά (βασικά) διαλύματα. Σε υψηλές τιμές pH παρατηρείται σε πολλά παράγωγα αποχρωματισμός και το γεγονός αυτό είναι ένα σοβαρό μειονέκτημα της τάξης αυτής.
Ως ένωση η φαινολοφθαλεΐνη είναι σταθερή και από το συντακτικό της τύπο φαίνεται ότι έχει δομή λακτόνης. Συμπεριφέρεται ως ασθενές διπρωτικό οξύ, έχει σταθερά Κa = 2×10−10, γεγονός που σημαίνει ότι σε διάλυμα παρέχει υδροξώνια (κατιόντα υδρογόνου) Η3Ο+ σε δύο βαθμίδες ιονισμού : Στο παρακάτω σχήμα τα δύο παραπάνω στάδια ιοντισμού φαίνονται μαζί και η ένωση (1) είναι η H2In ενώ η μορφή είναι η In2-. Με μετατόπιση των ηλεκτρονίων και θραύση του λακτονικού δεσμού C-Ο σχηματίζεται ελεύθερο καρβοξυλικό ιόν (μορφή 2)-μεσομερής μορφή. Η κινοειδής μορφή που σχηματίζεται, η οποία έχει τη δυνατότητα εναλλαγής προς τον άλλο δακτύλιο, και το εκτεταμένο συζυγιακό σύστημα (μορφές 2 σε pH=8-12) το οποίο προκύπτει, προκαλεί την παρατηρούμενη βαθυχρωμία. Επιπλέον, η μορφή (2) επειδή έχει δύο αρνητικά φορτία έχει σαφώς πολικό χαρακτήρα.
Σε υψηλές τιμές pH (>12) όμως που εμφανίζονται με προσθήκη αυξημένης ποσότητας ΟΗ-, παρατηρείται πυρηνόφιλη προσβολή του ΟΗ- στον κοινό άνθρακα που συνδέει τους τρεις εξαμελείς δακτυλίους, δημιουργία της μορφής (3), με αποτέλεσμα οι προϋποθέσεις που αναφέρθηκαν προηγουμένως να μην υφίστανται πλέον και το διάλυμα καθίσταται άχρωμο.
600px|center Η φαινολοφθαλεΐνη λοιπόν εμφανίζεται με τέσσερις μορφές ανάλογα με το pH του διαλύματος στο οποίο βρίσκεται :
Επιλογή δείκτη σε ογκομετρήσεις εξουδετέρωσης
thumb|Καμπύλη ογκομέτρησης ασθενούς οξέος με ισχυρή βάση. Το ισοδύναμο σημείο έχει pH μεταξύ 8,2 και 10,5 και επομένως ενδείκνυται ως δείκτης η φαινολοφθαλεΐνη|350px|right
Κατά τις ογκομετρήσεις εξουδετέρωσης, έχει θεμελιώδη σημασία η επιλογή του κατάλληλου δείκτη η αλλαγή χρώματος του οποίου θα μας δείξει και το τελικό σημείο (συντομογραφία τ.σ.) δηλ. το τέλος του πειράματος και της εξουδετέρωσης. Αυτή η αλλαγή χρώματος θα δείξει και πότε έχουν αναμιχθεί τέτοιες ποσότητες οξέος και βάσης ώστε να εξουδετερώσει το ένα το άλλο και να μην περισσέψει στο τελικό διάλυμα ούτε οξύ ούτε βάση. Το τελικό σημείο δεν πρέπει να συγχέεται με το ισοδύναμο σημείο (συντομογραφία ι.σ.) της εξουδετέρωσης στο οποίο έχουν αναμιχθεί στοιχειομετρικές ποσότητες οξέος-βάσης καθοριζόμενες από τη χημική εξίσωση. Τα δύο αυτά σημεία είναι τιμές pH του διαλύματος που σχηματίζεται με την ανάμιξη του οξέος και της βάσης και δεν ταυτίζονται πάντοτε. Επιδίωξή μας λοιπόν είναι να επιλέξουμε κατάλληλο δείκτη ώστε το τ.σ. (δηλ. η αλλαγή χρώματος) να πραγματοποιείται όσο γίνεται πιο κοντά στο ι.σ. της εξουδετέρωσης.
Ο κατάλληλος δείκτης σε κάθε περίπτωση επιλέγεται με βάση δύο κριτήρια : α) Το pH που αναμένουμε να έχει το δ/μα που προκύπτει από την εξουδετέρωση και β) Το pK του δείκτη. Συνήθως, όταν συμβαίνει pΚ = pΗ ± 1, τότε η επιλογή του δείκτη είναι επιτυχημένη. Η φαινολοφθαλεΐνη έχει pK = 9,7, οπότε θα αλλάζει χρώμα σε τιμές pH από 8,7 έως 10,7. Στην πράξη η περιοχή pH είναι περίπου από 8,3 έως 10,5. . Τέτοια pH δημιουργούνται όταν εξουδετερώνονται ασθενή οξέα π.χ. CH3COOH από ισχυρές βάσεις π.χ. NaOH : οπότε το διάλυμα που προκύπτει μετά την πλήρη αντίδραση του οξέος με τη βάση, περιέχει μόνο άλας το οποίο διίσταται πλήρως : και του οποίου το ανιόν δρα ως βάση δημιουργώντας ανιόντα ΟΗ— : και δίνοντας στο διάλυμα pH > 7. Στην περίπτωση εξουδετέρωσης ισχυρού οξέος-ισχυρής βάσης (π.χ. HCl-NaOH), το δ/μα που προκύπτει έχει ι.σ. με pH = 7 και η φαινολοφθαλεΐνη παραμένει άχρωμη, οπότε δε γίνεται αντιληπτό το τέλος της εξουδετέρωσης. Στην περίπτωση εξουδετέρωσης ισχυρού οξέος- ασθενούς βάσης (π.χ. HCl-ΝΗ3), το δ/μα που προκύπτει έχει ι.σ. με pH < 7 και η φαινολοφθαλεΐνη παραμένει και πάλι άχρωμη. Στην περίπτωση εξουδετέρωσης ασθενούς οξέος-ασθενούς βάσης, το δ/μα που προκύπτει έχει ι.σ. που μπορεί να έχει pH = 7, pH < 7 ή pH > 7 εξαρτώμενο από τις σταθερές ιοντισμού (Ka και Kb) του οξέος και της βάσης. Μόνο στην τελευταία περίπτωση κατά την οποία pH > 7 μπορεί να χρησιμοποιηθεί η φαινολοφθαλεΐνη ως δείκτης. Στις άλλες περιπτώσεις πρέπει να επιλεγεί άλλος δείκτης.
Στην περίπτωση εξουδετέρωσης πολυπρωτικών οξέων (π.χ. φωσφορικού οξέος), η επιλογή δείκτη είναι δυσκολότερη αφού τα οξέα αυτά έχουν περισσότερα του ενός στάδια ιοντισμού και επομένως περισσότερα από ένα ισοδύναμα σημεία. Συνήθως η ογκομέτρηση γίνεται με χρήση πεχάμετρου.
Σημειώσεις
<references group ="Σημ."/>
Βεγκέσλαος Γ΄ της Βοημίας
Ο Βεγκέσλαος Γ΄ (λατιν.: Wenceslaus III, τσεχ. Václav III., 6 Οκτωβρίου 1289 - 4 Αυγούστου 1306), από τον Οίκο των Πρεμυσλιδών, ήταν βασιλιάς της Βοημίας (1305-06), της Ουγγαρίας (1301-05) και της Πολωνίας (1305-06).
Ήταν ο γιος του Βεγκεσλάου Β΄ βασιλιά της Βοημίας & Πολωνίας και της πρώτης συζύγου του Ιουδήθ των Αψβούργων, κόρης του Ροδόλφου Α΄ της Γερμανίας.
Οικογένεια
Νυμφεύτηκε το 1305 τη Βιόλα των Πιάστ-Σιλεσίας, κόρη του Μιέσκο Α΄ δούκα του Τσέσυν· δεν απέκτησαν απογόνους.